Og ifølje Örjan var opfattelsen mange steder i Sverige for 20 år siden den, at moderne slaveri ikke var en del af det svendske samfund. Og det var ikke før man ansatte folk med den specifikke opgave at undersøge dette samfundsproblem, at man rent faktisk fik øje på det. Amnestyinteresserer sig for emnet fordi, beskyttelsen mod trældom og slaveri er en grundlæggende menneskeret. Dette fremgår af alle konventioner vedrørende borgerlige og politiske rettigheder. Forbuddet mod slaveri er nævnt både i Den Europæiske Menneskerettighedskonvention, i FN’ s Verdenserklæring om Menneskerettigheder og FN’ s Konvention om Borgerlige og Politiske Rettigheder. Forbuddet mod slaveri findes også i FN’ s Kvindekonvention og FN’ s Børnekonvention. Alt international aftaler, som vi som land forsøger at efterfølge. Og selvom Amnesty efterlyser mere fokus på emnet, så er det heldigvis sådan, at færøske myndigheder har gjort noget. Bl. a. er straffeloven opdateret, hvor strafferammen for menneskehandel i 2018 blev hævet fra 8 år til fængsel i 10 år, og med denne ændring lever den færøske lov op til EU–direktivet omkring forebyggelse af menneskehandel og hjælp til ofrene. Derudover er definitionen af menneskehandel er også udvidet.